Uttanpadasana

ఉత్తాన పాదాసనం చేయడం వల్ల శరీరంలో రక్త ప్రసరణ మెరుగవుతుంది. ఆకుపచ్చగా, ఉబ్బిని సిరలు నెమ్మదిగా తగ్గుతాయి. అసిడిటీ, అజీర్ణం, మలబద్ధకం, వంటి కడుపు రుగ్మతల నుంచి ఉపశమనం పొందవచ్చు. వెన్ను, తుంటి కండరాలు దృఢమవుతాయి. వెన్నునొప్పితో బాధపడేవారికి ఉపయోగపడుతుంది. ఉదర కండరాల స్థాయి తగ్గుతుంది. బెల్లీ ఫ్యాట్‌ను తగ్గిస్తుంది. దిగువ వీపు రక్త ప్రసరణ మెరుగవుతుంది. పునరుత్పత్తి అవయవాల పనితీరు మెరుగవుతుంది.

ప్ర‌స్తుత త‌రుణంలో చాలా మంది గ్యాస్ ట్ర‌బుల్ స‌మ‌స్య‌తో బాధ‌ప‌డుతున్నారు. దీనికి తోడు ఇత‌ర జీర్ణ స‌మ‌స్య‌లు కూడా వ‌స్తున్నాయి. ముఖ్యంగా గ్యాస్ ట్ర‌బుల్‌తోపాటు అజీర్ణం, మ‌ల‌బ‌ద్ద‌కం, క‌డుపులో మంట అనేక స‌మ‌స్య‌లు కూడా మ‌న‌ల్ని ఇబ్బందుల‌కు గురి చేస్తున్నాయి. ఈ స‌మ‌స్య‌లు వ‌చ్చేందుకు అనేక కార‌ణాలు ఉంటాయి. ఒత్తిడి, ఆందోళ‌న‌, మందుల‌ను వాడ‌డం, స‌రైన స‌మ‌యానికి భోజ‌నం చేయ‌క‌పోవ‌డం, అధికంగా తిన‌డం.. వంటి వాటిని గ్యాస్ స‌మ‌స్య‌కు కార‌ణాలుగా చెప్ప‌వ‌చ్చు. అయితే కొన్ని జాగ్ర‌త్త‌ల‌ను పాటించ‌డం వ‌ల్ల ఈ స‌మ‌స్య నుంచి బ‌య‌ట ప‌డ‌వ‌చ్చు. వేళ‌కు భోజ‌నం చేయ‌డంతోపాటు మితంగా ఆహారం తీసుకోవ‌డం, ఒత్తిడిని త‌గ్గించుకోవ‌డం, స‌రైన టైముకు నిద్రించ‌డం, రోజుకు క‌నీసం 30 నిమిషాల పాటు వ్యాయామం చేయ‌డం.. వంటి జాగ్ర‌త్త‌ల‌ను పాటించ‌డం వ‌ల్ల గ్యాస్ స‌మ‌స్య సుల‌భంగానే త‌గ్గిపోతుంది.

అయితే గ్యాస్ ట్ర‌బుల్ స‌మ‌స్య త‌గ్గ‌డంతోపాటు ఇత‌ర జీర్ణ స‌మ‌స్య‌లు కూడా పోవాల‌న్నా.. జీర్ణ‌వ్య‌వ‌స్థ ప‌నితీరు మెరుగు ప‌డాల‌న్నా.. తిన్న ఆహారం స‌రిగ్గా జీర్ణం కావాల‌న్నా.. పైన తెలిపిన జాగ్ర‌త్త‌ల‌ను పాటించ‌డంతోపాటు కింద చెప్పిన యోగా ఆస‌నం కూడా రోజూ వేయాలి. దీన్ని రోజుకు క‌నీసం 5 నిమిషాల పాటు వేయాలి. అల‌వాటు అయ్యాక రోజుకు స‌మ‌యం 10 నిమిషాల వ‌ర‌కు పెంచుకోవ‌చ్చు. ఈ ఆస‌నాన్ని వేయ‌డం వ‌ల్ల చ‌క్క‌ని ఫ‌లితం ఉంటుంది. దీన్ని ఎలా వేయాలి.. దీంతో ఇంకా ఏమేం ప్ర‌యోజ‌నాలు క‌లుగుతాయి.. అన్న వివ‌రాల‌ను ఇప్పుడు తెలుసుకుందాం.